Introduktionsstilling i Klinisk Farmakologi (Opslag hos Region Syddanmark)
Ved Afdeling for Klinisk Biokemi og Farmakologi, Odense Universitetshospital, er en 1-årig introduktionsstilling i klinisk farmakologi (stillingsnummer: 4202.51-67.i.02) ledig til besættelse fra den 1.11.2019 eller efter aftale.
Til stillingen hører et godkendt uddannelsesprogram som opfylder målbeskrivelsen for introduktionsstillingen i klinisk farmakologi. Målbeskrivelsen fra 2019 kan læses på:
https://www.sst.dk/-/media/Viden/Uddannelse/Uddannelse-af-speciall%C3%A6ger/Maalbeskrivelser/Klinisk-farmakologi/Klinisk-farmakoterapi/Maalbeskrivelse-Klinisk-Farmakologi-2019-2.ashx?la=da&hash=6467DB49FD6383B82AFCC87067262E9712C73691
Arbejdstilrettelæggelsen indebærer deltagelse i bemanding af Lægemiddelinformationen på hverdage mellem 09 og 15. Herudover er stillingen vagtfri.
Bolig kan kun stilles til rådighed, såfremt der er ledige boliger inden for den aftalte boligpulje.
Afdeling for Klinisk Biokemi og Farmakologi er en tværgående klinisk afdeling med de to specialer klinisk biokemi og klinisk farmakologi. Afdelingen er fysisk placeret på Odense Universitetshospital. Afdelingen har ca. 260 medarbejdere og udfører over 7,4 millioner analyser om året. Endvidere er der en stor udrednings- og rådgivningsaktivitet inden for begge specialer; f.eks. lægemiddelinformation og udredning af patienter med blødnings- eller blodpropssygdomme. Afdelingen har en lang række undervisningsopgaver i forhold til bioanalytikerstuderende samt uddannelser under de medicinske og naturvidenskabelige fakulteter, Syddansk Universitet. Afdelingen meget forskningsaktiv.
Dine opgaver bliver at:
Deltage i besvarelse af patientrelaterede lægemiddelforespørgsler fra sundhedspersoner
Deltage i afgivelse af lægekommenterede svar på lægemiddelanalyser
Deltage i arbejde relateret til at fremme rationel anvendelse af lægemidler
Deltage i undervisning af uddannelsessøgende i sundhedsrelaterede uddannelser på SDU
Har interesse for alle aspekter af lægemidler fra basal farmakologisk teori til praktisk anvendelse
Har interesse for faglig fordybelse
Et åbent arbejdsmiljø med gode muligheder for indflydelse på tilrettelæggelsen af arbejdet
Et forskningsaktivt og fagligt engageret arbejdsplads
Arbejdssted: Afdeling for Klinisk Biokemi og Farmakologi
Løn og ansættelsesforhold sker i henhold til overenskomst mellem Foreningen for Yngre Læger og er omfattet af Ny Løn.
Har du spørgsmål kan du henvende dig til uddannelsesansvarlig overlæge Mette Marie Hougaard Christensen på telefon 65 50 91 85 eller mmchristensen@health.sdu.dk
Ansøgning stiles til: Personaleansvarlig ledende bioanalytiker Helle Weimar-Sørensen, Afdeling for Klinisk Biokemi og Farmakologi, Odense Universitetshospital, 5000 Odense C.
Ansøgningsfrist: 1. oktober 2019
Ansøgningsfrist d. 01.10.2019 2019-10-01 00:00:00
https://nyuddannet.dk/job/1377626/region-syddanmark/introduktionsstilling-i-klinisk-farmakologi
Oprettet d. 06.09.2019, sidst opdateret d. 20.09.2019 2019-09-06 05:12:08.170
https://nyuddannet.dk/job/1377626/